
Naslov: ZA ŽUPANA KOSTANJEVICE ŽUGIČEVA IN PUSTOSLEMŠEK

Napoved za  voditelja:

T- Kostanjevica

V novonastali občini Kostanjevica na Krki, ki bo poslej samostojna občina z 2500 prebivalci, v prvem krogu izmed štirih kandidatov niso izbrali svojega prvega župana, ampak samo deset občinskih svetnikov. Zato se bodo v nedeljo v drugem krogu županskih volitev odločali med Ano Žugič, 54 letno razredno učiteljico na OŠ Podbočje, ki je v prvem krogu zbrala 35,77% glasov in Mojmirjem Pustoslemškom, 65 letnim upokojenim gozdarskim in lovskim inšpektorjem, ki je dobil 42,60% glasov volivcev. Oba sta neodvisna kandidata, ki se v svojem programu zavzemata za hitrejši razvoj nove občine, predvsem za razvoj kmetijstva in turizma in da bi izdelali čim več razvojnih projektov za razvoj občine, s katerimi bi se lahko prijavili na vse državne in evropske razpise za pridobitev finančnih sredstev. Ana Žugič ima podporo sedanjega sveta krajevne skupnosti in njenega predsednika Milana Herakoviča, ki je tudi njen predlagatelj, medtem ko je Pustoslemška predlagal Vinko Žibert. 

